

**Kratek zapisnik sestanka Sveta KS Bohinjska Bela**

Sestanek je bil sklican v sredo 22.09.2021 ob 19 uri.

Prisotni : vsi člani Sveta

Pregled dela, pobude in predlogi

* V tem mandatu smo dobili **novo preplastitev ceste Zg. vas – Podklanec**. Prizadevali smo si, da bi se zgradil pločnik in razsvetljava, pa na Občini za to ni razumevanja in cesta še naprej ostaja nevarna za pešce, še posebno za šolarje, ki hodijo zjutraj na vlak ( pozimi v temi). Zato to ostane še naprej naša prioriteta. Na vrhu klanca v Zgornji vasi je voda s ceste iztekala na travnik. Na to smo opozorili aprila 2019, popravilo bankine pa se je pričelo 21. septembra letos.
* Kaj je z **OPN za Kupljenik**. Že od 2014 je obljubljeno, da bo izpeljan, vendar se do danes še ni nič zgodilo. Poleg ostalih omejitev, PGD Kupljenik že od leta 2004 skuša pridobiti dovoljenje za dozidavo doma. Če je interes, da Kupljenik obstane je skrajni čas, za ureditev OPN.
* **Pohodniška pot , ki gre čez Korenovi parceli** (210/1 in 1130/2) še vedno ni vrisana in kot je razbrati iz pojasnila ge. Jančič na vprašanje svetnika Razingerja na predzadnjem sestanku občinskega Sveta, še nekaj časa ne bo. Samega pojasnila niti ne razumemo, ker parcela 918/2 nima veze s plazenjem. Poleg tega Koren pase tudi na parcelah 199/3,199/4,201/5, ki so javno dobro v lasti RS.
* **Cestna razsvetljava**: dokončanje je bilo obljubljeno v letih 2020 in 2021, vendar se je denar porabil za druge stvari. Cevi in valjanec štrlijo iz zemlje že 12 let
* **Požarna Varnost Slamniki in cesta v Slamnike**: obljubljena je izdelava projekta poglobitve podvoza pod železniško progo, cesta pa naj bi se letos asfaltirala iz sredstev TNP, hkrati pa se bo uredila pot iz Zake čez Megre
* Že ves mandat opozarjamo na nujno **preplastitev ceste na Kupljenik**
* **Nepreglednost križišča Na RC209, odsek 1089**: ograja kolesarske steze, je previsoka, zato je križišče nepregledno. Omejitve hitrosti pred križiščem ni. Občini predlagamo da na DRSI pošlje zahtevo za ureditev križišča, prav tako tudi križišča na odcepu za Kupljenik.
* Zaradi turizma, je **gost promet po vasi**. Turisti se na lice mesta želijo pripeljati z avtomobili. Ker so vaške poti neprimerne za nevajene šoferje, prihaja do poškodb avtomobilov in celo hiš. Zato na določena mesta predlagamo postavitev znakov za prepoved prometa.
* **Plezališče pod Iglico**. Skupaj z vojsko in infrastrukturo smo očistili prostor pod Iglico. Ker je plezalcev vse več, predlagamo, da se plezališče uredi tako, da ne bo v sramoto kraju (kupi plevela na poti in ob poti, koprive ob dostopu itd). Predlagamo, da se za ureditev obnove aktivnosti v skladu s pismom o nameri med občino in ministrstvom za obrambo iz 19.09.2007. KS bo letos postavila zaščitno ograjo pri izteku iz požarnega zajetja.
* Na MIR in občino je bila 16.4. poslana prijava o **početju lastnika parcele 328** , ki na občinsko pot (št. parc. 933)grabi pokošeno travo in s tem pot uničuje in premika proti sosednji parceli. Pričakovali bi, da bo MIR na prijavo vsaj odgovoril v zakonitem roku.

Predsednik Sveta KS

Anton Jamar

